**PIRKIMO**–**PARDAVIMO SUTARTIS NR.**

2023 m. \_\_\_\_\_\_\_\_\_\_\_\_\_\_\_\_\_ \_\_\_\_ d.

Panevėžys

**Panevėžio miesto savivaldybės administracija***,* juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Administracijos direktoriaus Tomo Juknos veikiančio(-ios) pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2023 m. kovo 22 d. sprendimu Nr. 1-81 „Dėl Panevėžio miesto savivaldybės administracijos nuostatų patvirtinimo ir Savivaldybės tarybos sprendimų pripažinimo netekusiais galios“, (toliau − Pirkėjas),

ir

**UAB „Orgsitus“**, juridinio asmens kodas 148447439, kurios registruota buveinė yra Beržų g. 17-37, Panevėžys, atstovaujama direktoriaus Romo Benoto, veikiančio(-ios) pagal bendrovės akcininkų sprendimą Nr. 39 (toliau – Pardavėjas), toliau kartu vadinamo Šalimis, o kiekvienas atskirai − Šalis, sudarė šią sutartį (toliau − Sutartis).

**I. SUTARTIES DALYKAS**

1. Sutarties dalykas - **Nešiojamieji kompiuteriai** (toliau – Prekės), kurioms keltini reikalavimai Sutarties priede ,,Techninė specifikacija“.
2. Prekės pateikiamos vadovaujantis Sutarties nuostatomis ir Sutarties priedu „Techninė specifikacija“.
3. Pardavėjas įsipareigoja perduoti Pirkėjui nuosavybės teise Sutarties 1 punkte nurodytas Prekes, o Pirkėjas įsipareigoja priimti tvarkingas bei kokybiškas Prekes ir sumokėti Pardavėjui Sutartyje numatytą kainą Sutartyje nustatytomis sąlygomis, tvarka ir terminais.
4. Prekės turi būti pristatytos adresu: Laisvės a. 20, Panevėžys.

**II. SUTARTIES GALIOJIMAS, VYKDYMO PRADŽIA, TRUKMĖ IR TERMINAI**

1. Sutartis įsigalioja nuo jos pasirašymo dienos.
2. Pardavėjas pateikia Pirkėjui Prekes per 2 (du) mėnesius nuo Sutarties pasirašymo. Laikoma, kad Prekės yra pateiktos, jei pasirašytas Prekių perdavimo–priėmimo aktas. Prekių perdavimo–priėmimo aktą Pirkėjas pasirašo tik po to, kai gautos prekės atitinka Sutarties priede nurodytus reikalavimus.
3. Sutartis galioja iki visiško Sutartyje numatytų įsipareigojimų įvykdymo arba Sutarties nutraukimo Sutartyje numatytais atvejais.

**III. SUTARTIES KAINA (KAINODAROS TAISYKLĖS) IR MOKĖJIMO SĄLYGOS**

1. Bendra Sutarties (Prekių) kaina yra fiksuota ir negali būti didesnė nei 14 698,95 Eur (keturiolika tūkstančių šeši šimtai devyniasdešimt aštuoni eurai, 95 ct) be pridėtinės vertės mokesčio (toliau – PVM), PVM (21 %) – 3 086,78 Eur (trys tūkstančiai aštuoniasdešimt šeši eurai, 78 ct), kaina su PVM yra 17 785,73 Eur (septyniolika tūkstančių septyni šimtai aštuoniasdešimt penki eurai, 73 ct).
2. Mokėjimai atliekami tokia tvarka:
   1. Pirkėjas už Prekes Pardavėjui sumoka per 30 kalendorinių dienų nuo Prekių perdavimo–priėmimo akto ir PVM sąskaitos faktūros / sąskaitos faktūros gavimo dienos. Prekių Pardavėjo pateiktoje PVM sąskaitoje faktūroje / sąskaitoje faktūroje turi būti nurodoma Sutarties data ir numeris;
   2. Pardavėjas sąskaitas faktūras teikia tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis („E. sąskaita“ svetainė pasiekiama adresu www.esaskaita.eu), išskyrus Lietuvos Respublikos viešųjų pirkimų įstatymo (toliau – Viešųjų pirkimų įstatymas) 22 straipsnio 12 dalyje nustatytus atvejus. Pirkėjas Pardavėjui nekompensuoja sąskaitos faktūros teikimo mokesčių. Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis. Elektroninė PVM sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
   3. Pirkėjas numato tiesioginio atsiskaitymo su Subtiekėjais galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties sudarymo informuoja Subtiekėjus apie tiesioginio atsiskaitymo galimybę, o Subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai Subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Pardavėjo ir jo Subtiekėjo, kurioje aprašoma tiesioginio atsiskaitymo su Subtiekėju tvarka, kurioje numatoma teisė Pardavėjui prieštarauti nepagrįstiems mokėjimams Subtiekėjui.
3. Pirkėjui Prekės parduodamos ta kaina, kuri nurodyta Sutartyje ir nekinta per visą Sutarties trukmę. Šalys susitaria, kad Sutartyje nurodyta Sutarties kaina gali kisti (didėti ar mažėti) dėl Lietuvos Respublikos pridėtinės vertės mokesčio įstatyme nustatyto pridėtinės vertės mokesčio dydžio pasikeitimo. Tokiu atveju Sutarties kaina pasikeičia tiek, kiek pasikeičia mokestis. Prekių kaina be PVM nekeičiama. Po naujo pridėtinės vertės mokesčio dydžio įsigaliojimo dienos už pristatytas ir Sutartyje numatyta tvarka priimtas Prekes sumokama šiame punkte nustatyta tvarka perskaičiuota kaina, o už pristatytas iki naujo pridėtinės vertės mokesčio dydžio įsigaliojimo dienos Prekes atsiskaitoma nekoreguota kaina. Ne vėliau nei per 5 darbo dienas po naujo pridėtinės vertės mokesčio dydžio įsigaliojimo dienos perkamos Prekės įforminamos abiejų Sutarties šalių pasirašomu papildomu susitarimu, kuris yra neatskiriama Sutarties dalis. Pasikeitus kitiems mokesčiams Sutarties kaina neperskaičiuojama.
4. Sutarties vykdymo metu pasikeitus PVM mokesčiui Sutarties kaina perskaičiuojama taip, kaip nurodyta Sutarties 10 punkte, ir tai nelaikoma Sutarties sąlygų keitimu. Sutarties kaina dėl bendro kainų lygio kitimo Prekių grupių kainų pokyčių nebus perskaičiuojama.
5. Į Sutarties kainą įeina visos išlaidos ir mokesčiai.

**IV. ŠALIŲ TEISĖS IR PAREIGOS**

1. Pardavėjas įsipareigoja:
   1. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą;
   2. bendradarbiauti su Pirkėju Sutarties vykdymo metu;
   3. nuosekliai vykdyti Sutartį, nustatytu terminu pristatyti Prekes į vietą, atlikti kitus įsipareigojimus, numatytus Sutartyje ir Sutarties prieduose, įskaitant ir Prekių defektų šalinimą;
   4. pristatyti Prekes, atitinkančias Sutarties priede nurodytą Prekių būklę, užtikrinti atitiktį reikalavimams, įprastai keliamiems tokios rūšies ir tokio naudojimo laiko daiktams;
   5. prisiimti Prekių žuvimo ar sugedimo riziką;
   6. jeigu pirkimo vykdymo metu nebuvo tikrinama Pardavėjo kvalifikacija dėl teisės verstis atitinkama veikla arba buvo tikrinama ne visa apimtimi, Pardavėjas įsipareigoja Pirkėjui, kad Sutartį vykdys tik tokią teisę turintys asmenys.
2. Pardavėjo teisės:
   1. Pardavėjas turi teises, numatytas Sutartyje ir galiojančiuose Lietuvos Respublikos teisės aktuose.
3. Pirkėjas įsipareigoja:
   1. pranešti Pardavėjui telefonu ar elektroniniu paštu apie veikimo sutrikimus Sutartyje nurodytiems atsakingiems asmenims;
   2. priimti Šalių sutartu laiku pateiktas Prekes;
   3. priėmimo metu patikrinti gautas Prekes ir po patikrinimo pasirašyti Prekių perdavimo–priėmimo aktą;
   4. sumokėti Sutarties kainą Sutarties sąlygose nustatyta tvarka ir terminais;
   5. bendradarbiauti su Pardavėju Sutarties vykdymo metu.
4. Pirkėjo teisės:
   1. Pirkėjas turi šios Sutarties ir Lietuvos Respublikoje galiojančių teisės aktų nustatytas teises.

**V. PREKIŲ PERDAVIMO IR PRIĖMIMO TVARKA**

1. Pardavėjas pristato Prekes nurodytu Sutartyje adresu.
2. Pirkėjas pasirašo Prekių perdavimo–priėmimo aktą ir priima PVM sąskaitas faktūras / sąskaitas faktūras taip, kaip nurodyta Sutarties 9.1 ir 9.2 punktuose, jei visos Prekės atitinka Sutartyje nustatytus reikalavimus.

**VI. SUBTIEKĖJAI IR JŲ KEITIMO TVARKA**

1. Pardavėjas Sutarčiai vykdyti pasitelkia Subtiekėją(us) – [*juridinio asmens pavadinimas, įmonės kodas, buveinės adresas, tiekiamų Prekių pavadinimas, tiekiamų Prekių kaina Eur (su PVM)*] (duomenys įrašomi tik tuo atveju, jei pasitelkiamas Subtiekėjas) (toliau – Subtiekėjas). Pardavėjas privalo informuoti Pirkėją apie šios informacijos pasikeitimus, taip pat apie naujus Subtiekėjus, kuriuos jis ketina pasitelkti vėliau.
2. Subtiekėjų pasitelkimas nekeičia Pardavėjo atsakomybės dėl tinkamo Sutarties įvykdymo. Pardavėjas prisiima atsakomybę už Subtiekėjų veiklą vykdant Sutartį ir atsako už sutartinių prievolių neįvykdymą ar netinkamą įvykdymą.
3. Sutarties vykdymo metu Pardavėjas gali inicijuoti Subtiekėjo, nurodyto Sutartyje, pasikeitimą, pateikti Pirkėjui raštišką prašymą keisti Subtiekėją ir keičiamo Subtiekėjo kvalifikaciją pagrindžiančius dokumentus.
4. Keičiamas Subtiekėjas privalo būti ne žemesnės kvalifikacijos, kaip Subtiekėjas, nurodytas Sutartyje.
5. Gavęs prašymą pakeisti / atsisakyti ar pasitelkti naują Subtiekėją, Pirkėjas įvertina keičiamo Subtiekėjo kvalifikaciją įrodančius dokumentus ir apie priimtą sprendimą Pardavėjui praneša raštu ne vėliau kaip per 5 darbo dienas, pateikia sutikimą pakeisti Subtiekėją kitu Subtiekėju, nei nurodyta Sutartyje, arba išdėsto nesutikimo keisti Subtiekėją motyvus.
6. Šalims tarpusavyje susitarus dėl Subtiekėjo keitimo, šie keitimai įforminami raštišku susitarimu, kuris yra neatskiriama Sutarties dalis.
7. Jei Subtiekėjui Pirkimo dokumentuose buvo keliami kvalifikaciniai reikalavimai arba Subtiekėjas buvo pasitelktas pagrindžiant Pardavėjo pasiūlymo atitikimą Pirkimo dokumentuose nustatytiems kvalifikaciniams reikalavimams keičiamas, ar naujai pasitelkiamas Subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu Subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Pardavėjas per Pirkėjo nustatytą terminą pakeistų minėtą Subtiekėją reikalavimus atitinkančiu Subtiekėju.
8. Subtiekėjo keitimo tvarkos pažeidimas laikomas esminiu Sutarties pažeidimu.

**VII. ŠALIŲ ATSAKOMYBĖ**

1. Pirkėjui vėluojant atsiskaityti su Pardavėju pagal šią Sutartį, Pardavėjas turi teisę reikalauti iš Pirkėjo, o Pirkėjas privalo sumokėti 0,02 (dviejų šimtųjų) procento nuo pavėluotos apmokėti sumos be PVM dydžio delspinigius už kiekvieną Pirkėjo pavėluotą atsiskaityti dieną.
2. Pardavėjui vėluojant pateikti Prekes Pirkėjui pagal šią Sutartį, Pirkėjas turi teisę reikalauti iš Pardavėjo, o Pardavėjas privalo sumokėti Pirkėjui 0,02 (dviejų šimtųjų) procento nuo pavėluotos pristatyti Prekių sumos be PVM dydžio delspinigius už kiekvieną Pardavėjo pavėluotą pateikti Prekes dieną.
3. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

**VIII. GINČŲ SPRENDIMAS**

1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai, kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**IX. SUTARTIES NUTRAUKIMAS**

1. Sutartis gali būti nutraukta raštišku Šalių susitarimu.
2. Pirkėjas turi teisę vienašališkai nutraukti šią Sutartį prieš terminą, įspėjęs raštu prieš 5 kalendorines dienas Pardavėją, kai:
   1. Pardavėjas nevykdo ar netinkamai vykdo savo įsipareigojimus, numatytus Sutartyje;
   2. Pardavėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose nustatyta tvarka susidaro analogiška situacija;
   3. keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
   4. Pardavėjas nesilaiko Sutarties įvykdymo terminų;
   5. dėl esminio Sutarties pažeidimo. Esminiu Sutarties pažeidimu laikomas bet kurio įsipareigojimo, pagal šią sutartį, nevykdymas arba netinkamas vykdymas;
   6. kitais Viešųjų pirkimų įstatymo 90 straipsnyje numatytais atvejais.
3. Sutartį nutraukus dėl Pardavėjo kaltės, be jam priklausančio atlyginimo už pateiktas Prekes, Pardavėjas neturi teisės į kokių nors patirtų nuostolių ar žalos kompensaciją. Nutraukiant Sutartį dėl Pardavėjo kaltės Pardavėjas per 7 (septynias) darbo dienas sumoka 10 procentų nuo visos Sutarties sumos (su PVM) baudą, kurios sumokėjimas neatleidžia Pardavėjo nuo pareigos atlyginti visus Pirkėjo patirtus nuostolius, Pardavėjui nevykdant ar netinkamai vykdant šią Sutartį.
4. Pardavėjas turi teisę vienašališkai nutraukti šią Sutartį prieš terminą, įspėjęs raštu prieš 5 kalendorines dienas Pirkėją, kai Pirkėjas nevykdo ar netinkamai vykdo savo sutartinius įsipareigojimus ir toks nevykdymas ar netinkamas vykdymas yra esminis Sutarties sąlygų pažeidimas.
5. Nutraukus Sutartį ar jai pasibaigus, lieka galioti šios Sutarties nuostatos, susijusios su atsakomybe bei atsiskaitymais tarp Šalių pagal šią Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis.
6. Nutraukus Sutartį dėl esminių Sutarties pažeidimų, Pirkėjas vykdo Viešųjų pirkimų įstatymo 91 straipsnyje nustatytą prievolę Centrinėje viešųjų pirkimų informacinėje sistemoje paskelbti informaciją apie Sutartį neįvykdžiusį ar netinkamai ją įvykdžiusį Pardavėją.
7. Nutraukus Sutartį, Pirkėjas turi kiek galima greičiau patvirtinti pateiktų Prekių vertę. Taip pat parengiama ataskaita apie Sutarties nutraukimo dieną esančią Prekių Pardavėjo skolą Pirkėjui ir Pirkėjo skolą Pardavėjui.

**X. SUSIRAŠINĖJIMAS**

1. Sutarties Šalys susirašinėja lietuvių kalba. Visi pranešimai, sutikimai ir kita informacija, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu asmeniškai pateikti kitai Šaliai ir gautas patvirtinimas apie gavimą arba išsiųsti registruotu laišku paštu, elektroniniu paštu (patvirtinant gavimą) nurodytais adresais, kitais adresais, kuriuos nurodė Šalis, pateikdama pranešimą:

|  |  |  |
| --- | --- | --- |
|  | **PIRKĖJAS**  (atstovas/atsakingas asmuo) | **PARDAVĖJAS**  (atstovas/atsakingas asmuo) |
| *Vardas ir pavardė* |  |  |
| *Adresas* | Laisvės a. 20, Panevėžys | Beržų g. 17-37, Panevėžys |
| *Telefonas* | (+370 45) 504 495 |  |
| *El. paštas* |  | romas@orgsitus.lt |

1. Už Sutarties bei jos pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, atsakinga(-as) Panevėžio miesto savivaldybės administracijos Viešųjų pirkimų skyriaus vyriausioji specialistė
2. Jei pasikeičia Šalies adresas ir / ar kiti duomenys, Šalis turi informuoti kitą Šalį ne vėliau kaip prieš 5 darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**XI. KITOS SĄLYGOS**

1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Viešųjų pirkimų įstatymo 17 straipsnyje nustatyti pagrindiniai pirkimo principai ir Viešųjų pirkimų įstatymo 89 straipsnyje nustatytos pirkimo sutarties keitimo jų galiojimo metu imperatyvios normos. Sutarties sąlygos keičiamos raštišku Šalių susitarimu, pridedant visą susijusią susirašinėjimo dokumentaciją, šie dokumentai yra neatskiriama Sutarties dalis.
2. Sutarties galiojimo laikotarpiu Šalis gali inicijuoti Sutarties sąlygų pakeitimą, pateikdama kitai Šaliai raštišką prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 10 darbo dienų.
3. Vykdant Sutartį gali būti atliekami techninio pobūdžio Sutarties pakeitimai, kurie visiškai neturi įtakos Šalių tarpusavio įsipareigojimų turinio pakeitimui. Techninio pobūdžio pakeitimais laikoma: Sutarties šalių rekvizitai, asmenų, atsakingų už Sutarties vykdymą, pakeitimas, techninės klaidos. Techninio pobūdžio pakeitimai įforminami Šalių atstovų pasirašytu susitarimu, kuris yra neatskiriama Sutarties dalis.
4. Vykdydamos šią Sutartį šalys vadovaujasi šios Sutarties sąlygomis, Lietuvos Respublikos įstatymais ir kitais Lietuvos Respublikoje galiojančiais teisės aktais.
5. Sutartis surašyta 1 (vienu) egzemplioriumi ir Šalių pasirašoma kvalifikuotu elektroniniu parašu. Jeigu Sutartis bus pasirašoma rašytiniu parašu, sudaroma 2 (dviem) egzemplioriais, turinčiais vienodą teisinę galią, po vieną kiekvienai Šaliai.

**XII. SUTARTIES PRIEDAI**

1. Sutartį sudaro Sutarties priedas – Techninė specifikacija, 3 lapai, kuris yra neatskiriama Sutarties dalis.

**XIII. SUTARTIES ŠALIŲ REKVIZITAI**

|  |  |
| --- | --- |
| **PIRKĖJAS**  Panevėžio miesto savivaldybės administracija  Kodas 288724610  Ne PVM mokėtojas  Registro tvarkytojas Juridinių asmenų registras  Laisvės a. 20, LT-35200 Panevėžys  A.s. LT137300010035091609  Bankas Swedbank, AB, b. k. 73000  Tel. 8 45 501360  El. paštas administracija@panevezys.lt  Administracijos direktorius  Tomas Jukna  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) A. V. | **PARDAVĖJAS**  UAB „Orgsitus“  Kodas 148447439  PVM mokėtojo kodas LT484474314  Beržų g. 17-37, Panevėžys  A.s. LT887044060002804821  Bankas AB SEB  Banko kodas 70440  Tel. +370 650 85691  El. paštas romas@orgsitus.lt  Direktorius  Romas Benotas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) A. V. |

Sutarties \_\_\_\_\_\_\_\_

priedas

**TECHNINĖ SPECIFIKACIJA**

**BENDRIEJI REIKALAVIMAI**

1. Visa siūloma įranga turi būti nauja, negalima siūlyti naudotos arba naudotos ir atnaujintos (refurbished/remarketed) įrangos;
2. Pasiūlyme turi būti nurodyti visos įrangos gamintojų bei modelių pavadinimai;
3. Visa įranga turi būti pristatoma nepažeistame gamintojo įpakavime;
4. Įrangos (techninės ar programinės) gamintojas ar jį kontroliuojantis asmuo1 negali būti registruotas (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Lietuvos Respublikos viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose2;
   1. Jei įrangos gamintojas ar jį kontroliuojantis asmuo yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija arba atitinkami valstybės narės ar trečiosios šalies dokumentai;
   2. Jei įrangos gamintojas ar jį kontroliuojantis asmuo yra fizinis asmuo, pateikiama fizinio asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai;
5. Įrangai turi būti taikomas aplinkos apsaugos priemonių įgyvendinimas: vadovaujantis Lietuvos Respublikos Vyriausybės 2015 m. birželio 17 d. nutarimu Nr. 621 „Dėl Perkančiosioms organizacijoms taikomų energijos vartojimo efektyvumo reikalavimų prekėms, paslaugoms ir pastatams“, prekės, kurios įtrauktos į Lietuvos Respublikos energetikos ministro 2015 m. birželio 18 d. įsakymu Nr. 1-154 „Dėl Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašo patvirtinimo“ patvirtintą Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, sąrašą, turi atitikti aukščiausio energinio efektyvumo klasę, nustatytą Europos Komisijos reglamentuose dėl gaminių energijos vartojimo efektyvumo ženklinimo reikalavimų. Jeigu minėti reikalavimai prekėms netaikomi, prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus3.

**TECHNINĖS IR PROGRAMINĖS ĮRANGOS REIKALAVIMAI**

| **Techninės ir programinės įrangos reikalavimai** | **Kiekis** | **Pastabos** |
| --- | --- | --- |
| 1. **Nešiojamasis kompiuteris**    1. **Procesorius**       1. architektūra: x86-64;       2. fizinių branduolių kiekis: ne mažiau kaip 6;       3. gijų kiekis: ne mažiau kaip 8;       4. našumo indeksas: ne mažiau kaip 11000 (pagal PassMark Software CPU Mark testų rezultatus pateiktus adresu [www.cpubenchmark.net](http://www.cpubenchmark.net/));       5. atmintinės valdiklio technologija: DDR4 Dual Channel    2. **Atmintinė** **(RAM)**       1. atmintinės modulio talpa: ne mažiau kaip 8 GB;       2. technologija: DDR4;    3. **Puslaidininkinis kaupiklis (SSD)**       1. talpa: ne mažiau kaip 256 GB;    4. **Vaizdo adapteris**       1. DirectX 12.1 palaikymas: pilnas;       2. OpenGL 4.6 palaikymas: pilnas;    5. **Ekranas**       1. ekrano įstrižainės dydis: ne mažiau kaip 15“ ir ne daugiau kaip 16“;       2. pašvietimas: LED backlight;       3. raiška: ne mažiau kaip 1920 taškai pagal horizontalę ir ne mažiau kaip 1080 pagal vertikalę (1920x1080);    6. **Įvesties/išvesties prievadai**       1. HDMI: ne mažiau kaip 1;       2. garso įvesties/išvesties prievadas: ne mažiau kaip 1;       3. Thunderbolt 4/USB 3.2 Type-C Gen 1 prievadas: ne mažiau kaip 1;       4. USB prievadai          1. USB 3.2 Type-A prievadų kiekis: ne mažiau kaip 2;          2. USB 2.0 Type-A prievadų kiekis: ne mažiau kaip 1;    7. **Garso adapteris:** integruotas;    8. **Ethernet tinklo adapteris**       1. Jungtis: RJ45;       2. Maksimali sparta: ne mažiau kaip 1 Gbit/s;    9. **Bevielio tinklo adapteriai**       1. Bluetooth adapteris: integruotas;       2. Wireless LAN adapteris: integruotas;       3. Wireless LAN tinklo veiksena: 802.11 a/x;    10. **WEB kamera**        1. maksimali raiška:ne mažiau kaip 1280 taškai pagal horizontalę ir ne mažiau kaip 720 pagal vertikalę (1280x720);    11. **Klaviatūra**        1. lokalizacija: EN;    12. **Rodomasis įtaisas (pointing device):** Touchpad;    13. **Baterija**3        1. technologija: lithium-ion;        2. garantija: ne mažiau kaip 36 mėn;    14. **Kompiuterio spalvos:** sidabrinė/juoda/pilka;    15. **Garantija:** ne mažiau kaip 3 metai nuo pristatymo dienos;    16. **Operacinė sistema:** Microsoft Windows 10 Pro 64-bit arba lygiavertė;        1. lokalizacija: EN; | 15 |  |
| 1. **Jungčių stotelė**    1. **Garso įvesties/išvesties prievadas:** ne mažiau kaip 1;    2. **USB 3.0 Type-A prievadų kiekis:** ne mažiau kaip 3;    3. **USB 3.0 Type-C prievadų kiekis:** ne mažiau kaip 1; 3    4. **VGA prievadų kiekis:** ne mažiau kaip 1;    5. **HDMI prievadų kiekis:** ne mažiau kaip 1;    6. **Thunderbolt/USB-C prievadų kiekis, užtikrinančių kompiuterio (1 punktas) krovimo/maitinimo bei duomenų ir vaizdo perdavimo funkcijas:** ne mažiau kaip 1;    7. **DisplayPort prievadų kiekis:** ne mažiau kaip 4;    8. **Gigabit Ethernet prievadų kiekis:** ne mažiau kaip 1;    9. **Smart Card prievadų kiekis:** ne mažiau kaip 1;    10. **Stotelė turi būti pritaikyta siūlomam nešiojamajam kompiuteriui (1 punktas);**    11. **Kartu su jungčių stotele turi būti komplektuojamas maitinimo šaltinis skirtas standartiniam 220V elektros tinklui ir USB-C ar Thunderbolt kabelis skirtas stotelės sujungimui su kompiuteriu;**    12. **Garantija:** ne mažiau kaip 2 metai nuo pristatymo dienos. | 15 |  |
| 1. **Klaviatūros ir pelės komplektas**    1. **Lokalizacija:** LT;    2. **Ryšys:** belaidis;    3. **Imtuvų kiekis:** ne mažiau kaip 1;    4. **Imtuvo sąsaja:** USB;    5. **Garantija:** ne mažiau kaip 3 metai nuo pristatymo dienos. | 15 |  |
| 1. **Krepšys**    1. **Kompiuteriui (1 punktas) pritaikytas krepšys**    2. **Garantija:** ne mažiau kaip 1 metai nuo pristatymo dienos. | 15 |  |
| 1. **Programinė įranga**    1. **Pavadinimas:** Microsoft Office 2021 Home & Business arba lygiavertė.       1. lokalizacija: LT. | 15 |  |

1 Dėl „kontroliuojančio asmens“ sąvokos prašome vadovautis Viešųjų pirkimų tarnybos pateiktais išaiškinimais <https://vpt.lrv.lt/lt/naujienos/del-naujai-isigaliojusiu-viesuju-pirkimu-istatymo-nuostatu-praktinio-taikymo>

2 Su valstybių ar teritorijų sąrašu galite susipažinti čia <https://e-seimas.lrs.lt/portal/legalAct/lt/TAD/1a061730b0c711ecaf79c2120caf5094?positionInSearchResults=0&searchModelUUID=81a039a2-805d-4434-88f6-2849981435f5>

3 Vykdomas žaliasis pirkimas pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtiną „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“. Taikymo tvarka aprašyta IV skyriaus „Kompiuteriai ir planšetės“ 4 punkte <https://e-seimas.lrs.lt/portal/legalAct/lt/TAD/TAIS.403512/asr>

|  |  |  |  |
| --- | --- | --- | --- |
| |  |  | | --- | --- | | **PIRKĖJAS**  Panevėžio miesto savivaldybės administracija  Kodas 288724610  Ne PVM mokėtojas  Registro tvarkytojas Juridinių asmenų registras  Laisvės a. 20, LT-35200 Panevėžys  A.s. LT137300010035091609  Bankas Swedbank, AB, b. k. 73000  Tel. 8 45 501360  El. paštas administracija@panevezys.lt  Administracijos direktorius  Tomas Jukna  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) A. V. | **PARDAVĖJAS**  UAB „Orgsitus“  Kodas 148447439  PVM mokėtojo kodas LT484474314  Beržų g. 17-37, Panevėžys  A.s. LT887044060002804821  Bankas AB SEB  Banko kodas 70440  Tel. +370 650 85691  El. paštas romas@orgsitus.lt  Direktorius  Romas Benotas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) A. V. | |  |